Istano Darussalam

Istano Darussalam adolah bakeh kadiaman Omar Ali Saifuddien III sakaligus tampek kalahian Sultan Brunei, Hassanal Bolkiah. Istano ko talatak di Jalan Darussalam, Kampuang Sumbiliang Lamo Distrik Brunei–Muaro, Brunei. Bangunan tu kini manjadi objek wisata jo barado di bawah palinduangan Undang-Undang Barang Antik jo Harato Bando nan dikalola dek Departemen Museum.

 Sijarah 
Istano Darussalam mulai dibangun pado tahun 1940-an. Sajumlah paristiwa kanagaraan pantiang pernah tajadi di istano ko, tamasuak kalahian sultan kini, Hassanal Bolkiah pado 15 Juli 1946, Pangeran Mohamed Bolkiah pado 29 Agustus 1948, jo Putri Masna Bolkiah pado 6 September 1948. Pado tahun 1947, bagian bawah bangunan digunoan sabagai kantua pribadi dek Sultan Omar Ali Saifuddien katiko itu.

Bangunan tu indak digunoan lai dek kaluarga karajaan, meskipun satiok hari Jumaik, pawakian dari Musajik Omar Ali Saifuddien maadoan tahlilan di sinan. Katiko kaluarga karajaan pindah dari Istano Darussalam ka Istano Darul Hana pado tahun 1951, para tamu Omar Ali sempat ditampekan di siko katiko inyo sadang manuntuik ilmu di Malay College, Malaysia.

Pengiran Anak Damit maningga di istana ko pado 13 September 1979 pukua 13.20 dalam umua 55 tahun. Omar Ali Saifuddien juo maningga di sinan pado 7 September 1986 jo kamudian dikubuan di Pakuburan Dirajo. Kini ko, Istano Darussalam dirawat dek Departemen Pakarajaan Umum dari Kamantarian Pambangunan, basamo babarapo bangunan lain nan mampunyoi sijarah jo budayo pantiang.

 Konstruksi 
Istano Darussalam talatak di tapi Sungai Kadayan jo marupokan contoh arsitektur Malayu tradisional tabaiak pado masonyo. Bangunan tu patamo kali dibangun dari kayu pado tahun 1947, kamudian babarapo tiang jo balok kayu diganti jo beton. Struktur bangunannyo bawarna ijau jo coklat, jo gaya arsitektur rumah Malayu nan khas. Istano tu tetap tagak mancolok jo kontras dengan deretan rumah-rumah kampuang sakitarnyo. Istana ko manempati area sakitar 0,76 hektar jo dibangun dengan biaya sakitar B$7.000.

Akses masuak utamo ka istano dari sungai malalui Dermaga Darussalam, nan kini manjadi ruang basijarah untuak mancaliakan jo manghormati sijarah istano tu, nan marupokan salah ciek landmark paliang pantiang di Brunei.

 Rujuakan 

Kategori:Istano di Brunei